মোহাম্মদ খালেদ সাইফুল্লাহ সিদ্দিকী : চির সত্য হচ্ছে, মানুষের জন্য জীবন বিধান, যা মানবতার রক্ষাকবচ এবং যা মানব সভ্যতার উৎসমূল। এ নিরিখেই যুগে যুগে দেশে দেশে নানা জাতির মঙ্গল কল্যাণে নানা ঐশীগ্রন্থ এসেছে মহামানবদের নামে। তারা সাধ্যমতো স্ব স্ব জাতিকে সুপথে পরিচালিত করার এবং তাদের জীবনমান উন্নত করার চেষ্টা করেছেন। কিন্তু তাদের প্রতি অবতীর্ণ কোনো ঐশীগ্রন্থই মানব কল্যাণে জীবন বিধানই যেমন পূর্ণাঙ্গ ছিল না, দীর্ঘস্থায়ীও ছিল না। অনেকে ¯্রষ্টার অস্তিত্বকে অস্বীকার-অমান্য করে বিপথগামী হয়েছে, অনেক মহাপুরুষই (আম্বিয়ায়ে কেরাম) জীবনভর সংগ্রাম সাধনা করেও বিভ্রান্তদের সুপথ দেখাতে পারেননি, বরং ওদের তীব্র বিরোধিতা ও অনেক ক্ষেত্রে ওদের দ্বারা নিষ্ঠুর অত্যাচার-নির্যাতনের শিকার হয়েছেন। সর্বশেষ বিশ্বমানবের চিরন্তন, পূর্ণাঙ্গ, অবিকৃত খাঁটি আল কোরআন জীবন বিধান হিসেবে সর্বশ্রেষ্ঠ ও সর্বশেষ নবী-রাসূলের প্রতি অবতীর্ণ হয়।